უოლისი დო ფუტუნა

უოლისი დო ფუტუნა, ოფიციალურ ჯოხოდვალა უოლისი დო ფუტუნაშ კოკეფიშ ტერიტორია (ფრანგ. Wallis-et-Futuna ვარ-და ფრანგ. Territoire des îles Wallis-et-Futuna, უოლისურ დო ფუტუნურ ნინეფშა: ʻUvea mo Futuna) — საფრანგეთიშ კოკ ჯარალუა რჩქალ ოკიანეშ ობჟათეშე, იდვალაუფუ ტუვალუშ ოორუე-ბჟეიოლიშ, ფიჯიშ ოორუე-ბჟაეიოლიშ, ტონგაშ ოორუე-ბჟადალიშ, სამოაშ ბჟადალიშ დო ტოკელაუშ ობჟათე ბჟადალიშ ოშქაშეთ. მატა-უტუ რე ნანანოღა დო უკაბეტაშ ნოღა. უოლისი დო ფუტუნა ევროპაშ რსხუწკჷმა ასოცირებულ რე, მუჭოთ ზუღაშმელენ ქიანა დო ტერიტორია (OCT). ტერიტორიაშ ფართობ რე 142.42 კმ². 2023 წანაშ ეჭარუაშ (კვირკვე) მუნაჩემეფით, ტერიტორიაშ მახორობა 11 151 ადამიერს აკმადგინანდჷ (დერკჷ 2003 წანაშ ეჭარუაშ, 14 944 ადამიერწკჷმა ელაზჷმაფათ). ტერიტორია აკმოდირთუ სუმ თარ ვულკანურ ტროპიკულ კოკშე დო მუზმარენ მორჩილ კოკიაშე. ტერიტორია ირთუ კოკეფიშ ჟირ ბუნათ, ნამუეფჷთ ართიანშე დოხოლაფირო 260 კმ-შ (160 მილი) მოჩილათას იდვალუაფჷნა: ოორუე-ბჟაეიოლშე იდვალუაფუ უოლისიშ კოკეფი (თაშნეშე ჩინებული მუჭოთ უვეა) დო ობჟათე-ბჟადალშე იდვალაუფუ ქაშ კოკეფი (თაშნეშე ჩინებული მუჭოთ ფუტუნაშ კოკეფი), თინეფს შქას ფუტუნაშ კოკეფი დო თარო უდუხორუ კოკი ალოფი. 2003 წანაშ 28 მელახშე, უოლისი დო ფუტუნა რე საფრანგეთიშ ზუღაშმელენ ჯარალუა (ფრანგ. collectivité d'outre-mer ვარ-და ფრანგ. COM). 1961-2003 წანეფს თის უღუდჷ საფრანგეთიშ ზურაშმელენ ტერიტორიაშ (ფრანგ. territoire d'outre-mer ვარ-და ფრანგ. TOM) სტატუსი. კოკეფიშ ოფიციალურ ჯოხოდვალა სტატუსიშ თირუაწკჷმა ართო ვათირე. რესურსეფი ინტერნეტის უოლისი დო ფუტუნა, ტურისტული მანჯღვერე Wikivoyage-ს Official website of the French Administrateur supérieur de Wallis-et-Futuna Archived 2017-08-22 ვებ-ხასჷლას Wayback Machine. (ფრანგ.) Wallis-et-Futuna La 1ère – Online news GigaCatholic Map of Wallis and Futuna, with district boundaries Archived 3 May 2006 ვებ-ხასჷლას Wayback Machine. Information about Wallis and Futuna (ფრანგ.) სქოლიო